GAZ-A

Το GAZ-A ήταν αυτοκίνητο που παράχθηκε από την σοβιετική αυτοκινητοβιομηχανία GAZ από το 1932 μέχρι το 1936. Είναι το σοβιετικό πιστό αντίγραφο του Ford Model A.

Το μοντέλο ήταν το πρώτο αυτοκίνητο που φτιάχτηκε από την Ρωσική εταιρεία GAZ, αν και η συνεργασία της εταιρείας Ford με την Ρωσική εταιρεία φαίνεται να χρονολογείται ήδη από το 1909, εξάγοντας διάφορα Αμερικάνικα οχήματα στη Ρωσία. Χιλιάδες από αυτά τα οχήματα, κυρίως φορτηγά, εξάχθηκαν στη Ρωσία, καθώς η δική τους αυτοκινητοβιομηχανία ήταν ακόμα σχεδόν ανύπαρκτη.

 Ιστορία 
Η συνεργασία μεταξύ της Ford Motor Company και της Ρωσίας χρονολογείται από το έτος 1909.http://his.1september.ru/article.php?ID=199902903 Η Ford ήταν ένας σημαντικός προμηθευτής επιβατικών και εμπορικών οχημάτων, όπως τρακτέρ και φορτηγών, ειδικά στις δεκαετίες του 1910 και του 1920. Δεκάδες χιλιάδες εισήχθησαν στη Σοβιετική Ένωση επειδή η δική τους βιομηχανία οχημάτων ήταν υπανάπτυκτη. Το πρώτο πενταετές σχέδιο του 1928, το οποίο γενικά συνέβαλε πολύ στην ανάπτυξη της σοβιετικής βιομηχανίας, προέβλεπε επίσης την κατασκευή μιας εγχώριας παραγωγής αυτοκινήτων. Το 1929, υπογράφηκε ένα επίσημο συμβόλαιο με τη Ford, το οποίο προέβλεπε ότι η ΕΣΣΔ θα συνεργαζόταν με την Ford για την παραγωγή αυτοκινήτων στο νεόκτιστο εργοστάσιο αυτοκινήτων στο Νίζνι Νόβγκοροντ, το οποίο έφερε την ονομασία NAZ (από το 1933 GAZ).

Οι Αμερικάνοι δεν είδαν ποτέ με καλό μάτι την μεγάλη βοήθεια που θα πρόσφερε η Ford σε μια κουμμουνιστική χώρα, και μόνο όταν χτύπησε η Μεγάλη Ύφεση και υπήρχε ανάγκη για χρήματα δόθηκε στη Ford το πράσινο φως για να προχωρήσει πλήρως με τα σχέδιά της στο να βοηθήσει την Σοβιετική Ένωση. Τα πρώτα αυτοκίνητα κατασκευάστηκαν με κιτ συναρμολόγησης που έστειλε η Ford. Μέχρι τα τέλη του 1932, το εργοστάσιο στο Νίζνι Νόβγκοροντ είχε ανέβει σε ένα επίπεδο που μπορούσε να παράγει αυτοκίνητα για μαζική παραγωγή. Τα πρώτα αυτοκίνητα έφυγαν από τις αίθουσες στις 8 Δεκεμβρίου 1932.http://www.denisovets.ru/gaz/gazpages/gaza.html

Την ίδια περίπου εποχή ξεκίνησε η παραγωγή του GAZ-AA. Αυτό ήταν ένα φορτηγό που κατασκευάστηκε στο ίδιο πλαίσιο και πήρε πολλά άλλα εξαρτήματα από το επιβατικό αυτοκίνητο. Τα σχέδια για το όχημα ήταν ακόμα από τη Ford. Η συνεργασία με την Ford αποδείχτηκε αρκετά επιτυχής και συνέχισε για αρκετά χρόνια ακόμα.

Θα πρέπει να σημειωθεί ότι σε αντίθεση με το αμερικανικό μοντέλο Α, το οποίο ήταν ευρέως διαθέσιμο για δημόσια αγορά και κατασκευάστηκαν σχεδόν 5 εκατομμύρια, το GAZ-A στη Ρωσία ήταν διαθέσιμο μόνο στον στρατό, σε πολιτικά μέλη, διάφορα ιδρύματα, νοσοκομεία και την αστυνομία.

Αν και το GAZ-A είχε πιο ανθεκτικό και ισχυρότερο σώμα και πλαίσιο από το αμερικανικό αυτοκίνητο για να αντέχει στις δύσκολες καιρικές συνθήκες της Ρωσίας, παράλληλα με μια σημαντικά βελτιωμένη ανάρτηση, το αυτοκίνητο είχε κάποια ποιοτικά προβλήματα που δεν φάνηκαν στο αμερικανικό μοντέλο. Η βαλβίδα καυσίμου, ειδικά στα πρώιμα μοντέλα, αποδείχθηκε πολύ προβληματική και προκαλούσε διαρροή βενζίνης στο χώρο επιβατών, αλλά αυτό διορθώθηκε αργότερα σε νεότερα μοντέλα.

Ο σχεδιασμός του GAZ-A, με το "ανοιχτό" αμάξωμα του σε στυλ "φαετόν", δεν ήταν κατάλληλος για λειτουργία ακόμη και σε περιοχές με εύκρατο κλίμα, για να μην αναφέρουμε τις βόρειες, καθώς του έλειπαν ακόμη και παράθυρα για προστασία.

Για το λόγο αυτό, υπήρξαν πολλές προσπάθειες για την παραγωγή μιας έκδοσης του GAZ-A με κλειστή οροφή, ειδικά για χρήση ταξί. Ως εκ τούτου, τα GAZ-3 και GAZ-6 αναπτύχθηκαν, παράλληλα με το "Arekmuz", κατασκευασμένο από το τοπικό συνεργείο με το ίδιο όνομα. Ωστόσο, κανένα από αυτά δεν μπήκε στη μαζική παραγωγή.

Έως το 1936, όταν σταμάτησε η παραγωγή του υπέρ του διάδοχου οχήματος GAZ-M1, είχαν κατασκευαστεί 41.917 αντίτυπα.

 Παραλλαγές 
 GAZ-A: Κύρια έκδοση παραγωγής. Παραγωγής 1932-1936.
 GAZ-A-Aremkuz: Μετατροπή από ξεχωριστό κατασκευαστή αμαξωμάτων του GAZ-A σε κλειστό τετράθυρο από το εργοστάσιο Aremkuz στη Μόσχα.
 GAZ-AA: Έκδοση φορτηγού. Παραγωγής 1932-1938.
 GAZ-3: Έκδοση με κλειστή οροφή.
 GAZ-4: Αγροτικό (pickup) με βάση το GAZ-A. Παραγωγής 1933-1936.
 GAZ-6 "Pioneer": Δίθυρο σεντάν με κλειστή οροφή, βασισμένο στο GAZ-A. Παραγωγής 1933-1936.
 GAZ-AAAA: Πρωτότυπο αυτοκίνητο τριών αξόνων που βασίζεται στο GAZ-A. Η καμπίνα ήταν από το GAZ-AA ενώ η πίσω κίνηση ήταν από το GAZ-AAA. Τα δύο πλαϊνά εφεδρικά ελαστικά θα μπορούσαν να περιστρέφονται για να διευκολύνουν την υπέρβαση των εμποδίων.
 GAZ-A-Aero: Μια έκδοση με πιο αεροδυναμικό και στρογγυλεμένο αμάξωμα, που προορίζεται ως αγωνιστικό όχημα.
 GAZ-TK: Τριαξονικό αυτοκίνητο βασισμένο στο GAZ-A. Παραγωγή 1936-1938.

 Αναφορές 

 Αναφορές 
 Technische Daten und weitere Fakten zum Fahrzeug

Κατηγορία:Μοντέλα GAZ